1962. aasta oktoobris seisis maailm kolmeteistkümne päeva jooksul kujuteldamatu katastroofi lävel. Kõikjal oodati hinge kinni hoides, millega lõpeb kahe superriigi, USA ja NSV Liidu poliitiline, diplomaatiline ja sõjaline vastasseis, mille põhjuseks Kuubale rajatavad vene  raketibaasid. Kui venelased peaks alla tulistama USA luurelennuki, annaks USA vastulöögi nõukogude õhutõrjepatareide pihta, N.Liit omakorda ründaks Lääne-Berliini ja nii edasi, kuni tuumarelvade käikulaskmiseni. Kolmas maailmasõda oli lähemal, kui keegi ettegi kujutas….    Kuuba raketikriisina ajalukku läinud sündmuste keskmes seisavad president John F. Kennedy (Bruce Greenwood) ja justiitsminister Robert Kennedy (Steven Culp). Nende tegevust jälgib lähedalt presidendi erinõunik Kenneth O'Connell (Kevin  Costner), kelle võim Valges majas on suurem, kui üldsus arvatagi oskab.    "13 päeva" on tõsielul põhinev haarav põnevusfilm, mille peaosi mängivad Kevin Costner ("Tantsib huntidega", "JFK"), Bruce Greenwood ("Lahingureeglid") ja Steven Culp ("Põetaja Betty"). Lavastaja Roger Donaldson (No Way Out; The Getaway), operaator Andrzej Bartkowiak ("Kiirus", "Surmarelv 4").